ང་ཚོས་སློབ་སྦྱོང་སྤྲོད་རྒྱུ་དེ་ཆོས་སློབ་ཀྱི་ཡོད་ཅེས་པའི་སྐད་ཆ་ཞིག་མ་རེད།ཤེས་ཡོན་སློབ་ཀྱི་ཡོད་ཅེས་པའི་སྐད་ཆ་དེ་རེད་འདུགཤེས་ཡོན་ནང་འགྲོ་རྒྱུ་ཞིག་རེད་མ་གཏོགས་སངས་རྒྱས་པའི་ཆོས་ཞེས་བརྗོད་དུས་ལམ་སང་འདོན་པ་འདོན་རྒྱུ་དང་སྨོན་ལམ་རྒྱག་རྒྱུ་ཞིག་མ་རེད།གཙོ་བོ་གཞིའི་རྣམ་གཞག་ཤོད་ཀྱི་ཡོད།དེ་དང་འབྲེལ་བའི་ཐོག་ནས་ལྟ་གྲུབ་མང་པོ་ཞིག་ཤོད་ཀྱི་ཡོད།དེ་ཚོའི་གྲས་སྤྱིར་བཏང་གི་ཤེས་ཡོན་རང་རེད།ཡིན་གཅིག་མིན་གཅིག་ནང་པ་ཡིན་དགོས་ཀྱི་མེད།ཆོས་མེད་མཁན་གྱི་མི་གཅིག་ཡིན་ཡང་སངས་རྒྱས་པའི་ཆོས་ཀྱི་ནང་ནས་གསུངས་བཞག་པའི་གཞི་ཡི་རྣམ་གཞགདཔེར་ན།ཚན་རིག་རང་ཆགས་ཀྱི་ཡོད།གཞི་ཡི་རྣམ་གཞག་ཤོད་སྐབས་ད་ལྟ་ད་ལྟའི་མིའི་བློའི་འགྲོ་སྟངས་ག་རེ་ག་རེ་ཡིན་པ།བློ་བྱེ་བྲག་པ་ཞིག་སྐྱེ་སྟངས་གང་འདྲ་བྱས་ནས་སྐྱེ་གི་ཡོད་པ་དེ་དག་ཤོད་ཀྱི་ཡོད།སེམས་སྐྱིད་མ་སྐྱིད་བཟོ་མཁན་གྱི་བློ་དེ་དག་གི་ངོ་བོའི་ཁྱད་པར།རྒྱུ་ཡི་ཁྱད་པར།བྱེད་ལས་ཀྱི་ཁྱད་པར།དེ་ལ་གདོང་བསྟན་གཉེན་པོ་བསྟེན་སྟངས་གང་འདྲ་ཡིན་པ་ཤོད་ཀྱི་ཡོད།དེ་སྤྱིར་བཏང་གི་ཤེས་ཡོན་ཞིག་རེད་མ་གཏོགས་ཆོས་དང་འབྲེལ་བ་གང་ཡང་མེད།དེ་ཤེས་ཡོན་རང་གི་སྟེང་འགྲོ་བ་ཞིག་ཏན་ཏན་འདུག